Presion në rritje ndaj kompanive të mediave sociale
Kërkohet më shumë kontroll për materialet e rreme që shfaqen në mediat sociale
Kompanitë e mediave sociale, si Twitter, YouTube dhe Facebook, nuk kanë përgjegjësi ligjore për materialin që përdoruesit nxjerrin në faqet e tyre. Kjo mbrojtje ligjore ka luajtur rol kyç në rritjen e tyre të shpejtë. Megjithatë po krijohet gjithnjë e më shumë konsensusi se kompanitë duhet të bëjnë më shumë për të hequr materialet me përmbajtje mashtruese. Korrespondentja e Zërit të Amerikës, Michelle Quinn, njofton se kompanitë mund të fillojnë të veprojnë në këtë drejtim, për të shmangur vendosjen e rregullave më të forta nga qeveria. Filloi si shumë falsitete të tjera në mediat sociale. Ndërsa katedralja Notrë Damë digjej në Paris, lajme të rreme dhe teori konspirative filluan të shfaqen në Twitter, në vazhdim në Facebook dhe në Youtube. Por, këtë radhë ato nuk gjetën përhapje të gjerë. Daniel Funke është gazetar me Rrjetin Ndërkombëtar për Gjetjen e Fakteve, në Institutin Poynter. , thotë zoti Funke. Sidoqoftë, njerëzit presin që edhe kompanitë të veprojnë. Kompania Facebook po bashkëpunon me verifikuesit e fakteve për të hequr materialet e dyshimta. Twitter është hedhur në sulm ndaj të ashtuquajturve bots, llogari automatike që përhapin lajme të rreme. YouTube po përpiqet të rishkruajë algoritmin e tij për ta bërë më të vështirë gjetjen e videove problematike. Por, me sa duket kjo nuk mjafton. , pyeti përfaqësuesit e kompanive Ligjvënësja Sylvia Garcia, anëtare e Komisionit të Dhomës së Përfaqësuesve për Gjyqësorin. , thotë Neil Potts, i kompanisë “Facebook”. Megjithatë, Ligjvënësja kërkoi që kompanitë të bëjnë më shumë. , thotë Sam Wineburg, profesor në Universitetin Stanford. Për momentin, verifikuesit e fakteve po përdorin teknologjinë për të monitoruar faqet në internet dhe për të sinjalizuar rreth materialeve të dyshimta. , thotë Eugene Kiely, drejtor i organizatës “FactCheck.org”. Por, duke ulur ndikimin e materialeve për të ngadalësuar përhapjen e informacionit të rremë, ngadalësohet gjithashtu edhe rritja e Facebook-ut. A do të thotë kjo se për të qenë më të përgjegjshëm, duhet të ulet edhe fitimi? Kompanitë e mediave sociale po përpiqen të gjejnë përgjigjen për këtë pyetje.